Държавен вестник, бр. 36, 2007 г., стр. 53

Б Р О Й  36
Д Ъ Р Ж А В Е Н   В Е С Т Н И К
С Т Р .  53
Г л а в а  п е т а
СВИДЕТЕЛСТВО ЗА РЕГИСТРАЦИЯ НА
МОТОРНИТЕ ПРЕВОЗНИ СРЕДСТВА ОТ
СИСТЕМАТА НА МДПБА
Чл. 23. (1) Свидетелството за регистрация
е по образец и съдържа данни за превозното
средство, регистрационния номер и терито-
риалната дирекция, на която се числи (прило-
жение № 1).
(2) Част първа на свидетелството за регист-
рация служи за идентифициране на превозното
средство и се съхранява в дирекция “Управле-
ние на собствеността”.
(3) Част втора на свидетелството за регист-
рация служи за идентифициране на превозното
средство при движение по пътищата и се носи
от водача винаги при ползване на машината.
(4) Свидетелството за регистрация се издава
от дирекция “Управление на собствеността”.
(5) При преместване на превозното средст-
во от една териториална дирекция в друга сви-
детелството за регистрация се сменя.
Г л а в а  ш е с т а
ОТЧЕТ НА МОТОРНИТЕ ПРЕВОЗНИ
СРЕДСТВА В СИСТЕМАТА НА МДПБА
Чл. 24. (1) Всички регистрирани или с прек-
ратена регистрация превозни средства по чл. 1,
ал. 2 се водят на отчет съгласно глава втора.
(2) Към данните на отчета в дирекция “Уп-
равление на собствеността” се включват и дан-
ни за териториалната дирекция , в която е било
превозното средство, както и данни за издирва-
ното и снетото от издирване МПС, информация
за налаганите съдебни, данъчни или митничес-
ки ограничения и тяхното отменяне, за първо-
началния технически преглед, данни за извър-
шени основни ремонти и изплатени щети от
застрахователните органи.
(3) Дирекция “Управление на собственост-
та” организира воденето на централен отчет на
регистрираните превозни средства и създава-
нето на информационен фонд.
(4) Дирекция “Управление на собствеността”
организира и координира обмена на информа-
ция между Главна дирекция “Национална служ-
ба “Гражданска защита”, служителите, опреде-
лени за контрол по безопасността на движени-
ето, и информационния фонд в системата на
МДПБА за регистрираните превозни средства.
Чл. 25. (1) Информацията по отчета на пре-
возните средства се съхранява на носители, га-
рантиращи пълно и точно запазване на данни-
те за срок 10 години след прекратяване на ре-
гистрацията.
(2) Носителят на информация е магнитен и
хартиен (свидетелство за регистрация—част
първа и част втора на свидетелството за регис-
трация).
Чл. 26. Всички документи, които съдържат
данни за регистрация, промени в нея или прек-
ратяване регистрацията на регистрираните по
тази наредба превозни средства, се подреж-
дат по дати с опис на документите и се съх-
раняват в дирекция “Управление на собстве-
ността” и деловодството на МДПБА за срок
10 години.
Чл. 27. Заличаване на МПС в информацион-
ния фонд на МДПБА се извършва служебно със
заповед на министъра на държавната политика
при бедствия и аварии.
Чл. 28. За снемане от отчет в информацион-
ния фонд на МДПБА директорът на територи-
алната дирекция, предаваща превозно средст-
во, изпраща по служебен ред следните докумен-
ти в дирекция “Управление на собствеността”:
1. копие от отчетния документ (протокол за
преместване на ДМА) за предаване на превозно-
то средство съгласно Закона за счетоводството;
2. свидетелство за регистрация (част втора);
3. регистрационните табели.
Г л а в а  с е д м а
ОСОБЕНОСТИ ПРИ ОБОЗНАЧАВАНЕ НА
МОТОРНИТЕ ПРЕВОЗНИ СРЕДСТВА ОТ
СИСТЕМАТА НА МДПБА
Чл. 29. (1) На МПС по чл. 1 могат да се пос-
тавят допълнителни знаци и надписи, както
следва:
1. отличителни символи за националност;
2. опознавателни знаци за учебно маркиране;
3. специално маркиране.
(2) Установяването на други надписи и зна-
ци на машини се разрешава от министъра на
МДПБА за мисии в чужбина.
Чл. 30. Отличителният знак на Главна ди-
рекция “Национална служба “Гражданска за-
щита”—МДПБА, е син равностранен триъгъл-
ник, вписан в кръг с оранжев цвят.
Чл. 31. (1) Опознавателните знаци за учебно
маркиране при провеждане на учения (в т. ч.
международни) на територията на Република
България (установяващи териториалната дирек-
ция, отдел АСД или спасителна група, на която
се числи превозното средство) се определят със
заповед на министъра на държавната политика
при бедствия и аварии или на ръководителя на
учението.
(2) В заповедта по ал. 1 се определят форма-
та, размерът, цветът и шрифтът на знаците. Те
могат да служат и за регулиране движението на
техниката по време на учението.
(3) Опознавателните знаци периодично мо-
гат да се изменят.
Чл. 32. Специално маркиране се извършва на:
1. машините, превозващи опасни товари—
съгласно Европейската спогодба за превоз
на опасни товари по шосе—ADR (ДВ, бр. 73
от 1995 г.);